અને આ જમીન વેચાણ બાબતે પંચાયતમાં પૂછપરછ કરતાં આ બાબતના કોઇપણ પ્રકારના દસ્તાવેજ ન હોવાનું જણાવતાં તેઓએ માહિતી અધિકાર મુજબ માહીતી માંગી હતી અને તેમાં પણ આ દસ્તાવેજો દફતરે નથી તેવું લખાણ આપતાં આ મામલે ગ્રામજનો દ્વારા આવા અધિકારીઓ તેમજ સરપંચ સામે કાયદેસરની કાર્યવાહી હાથ ધરીને આ ગૌચરની જમીન પાછી મેળવવા માટે મુખ્યમંત્રી સુધી રજુઆતો કરવામાં આવી છે. આ જમીન કૌંભાંડ માત્ર સામરવાડા ગામમાં થયું એવું નથી પરંતુ ધાનેરા તાલુકાના કેટલાય ગામડાઓમાં ગૌચરની જમીનો બારોબાર થઇ હોવાની ચર્ચાઓ પણ થઈ રહી છે. જો ઉચ્ચ અધિકારીઓ દ્વારા તપાસ કરાવવામાં આવે તો ધાનેરા તાલુકામાં મોટુ કૌંભાંડ બહાર આવે તેવી ચર્ચા પણ થઈ રહી છે.